<classify> MILANGO iko wazi kwa Watanzania kuuza bidhaa za kilimo kutoka nchini kwenda soko la Jumuiya ya Maendeleo Kusini mwa Afrika SADC.Aidha ni ruksa kwa watan- zania kuingiza bidhaa hizo za kilimo kutoka nchi hizo. Hata hivyo, wanaofanya biashara hiyo wametakiwa kuzingatia ubora wa bidhaa zinazopelekwa nje ili kuwa na ushindani katika soko.Akizungumza katika mkutano wa siku mbili wa wafanyabiashara wa nafaka ndani na nje ya nchi, wasindikaji, wasafirishaji na wamikiki wa maghala, Waziri wa Kilimo, Ja- phet Hasunga alisema ruhusa ya mazao kuuzwa nje ni kwa lengo la kuongeza uzalishaji uwe wa tija na pia kuongeza ajira wa vijana.Sasa hivi hatufungi masoko, tunataka kila kinachopatikana tukiuze, na cha huko tukilete ili vijana wapate ajira, tunataka mazingira wezeshi katika biashara... tusizuie masoko lakini tusiuze kesho tukasema njaa, alisema Waziri Hasunga.Mkutano huo ni kwa ajili ya kujadili kwa pamoja namna bora ya kutumia vizuri fursa zilizopo katika kukuza sekta ya nafaka hususani masoko pamoja na changamoto zake na kutafutia ufumbuzi.Tathmini iliyofanyika hivi karibuni na Wizara hiyo, inaonesha kuwa uzalishaji wa mazao ya chakula ulifikia tani milioni 16.4 kati ya hizo, tani milioni tisa ni za mazao ya nafaka na tani milioni 7.4 ni mazao yasiyo nafaka.  <topic>: KITAIFA 